Mi ĉiam tralegas «Espero Katolika»-n kun granda ĝojo, intereso kaj emo, ĉar ja ĝi estas ununura vere katolika revuo, kiu informas min pri gravaj aktualaĵoj el la vivo de la Eklezio kaj de IKUE. Pri nia semajna gazeto «Katolika gazeto» ni ofte dubas, ĉu ĝi vere estas aŭ povas esti nomata «katolika». Pri nia amata Papo ni preskaŭ nenion trovas tie, nur kelkfrazajn raportetojn, sed pri la agado de la tiel nomita pastra pac-movado «Pacem in terris» abundas artikoloj.